jkorsvik/nowiki_second_scrape_merged huggingface dataset:
K-300P Bastion-P

K-300P Bastion-P (NATO-kallenavn SSC-5 Stooge) er et russisk mobilt missilsystem for kystforsvar. Systemet ble utviklet sammen med det hviterussiske selskapet Tekhnosoyuzproekt.


== Design ==
Den viktigste rollen for Bastion-P er å engasjere overflateskip, inkludert hangarskipsgrupper, konvoier og landgangsfartøy. Et typisk Bastion-batteri består av 1-2 kommando- og kontrollkjøretøy basert på Kamaz 43101 6×6 lastebil, et støttekjøretøy, fire avfyringsramper basert på MZKT-7930 8×8 chassis med 3 mann som operatører. Hver avfyringsrampe har to missiler.Missilet som blir brukt av Bastion-P er P-800 Oniks, et supersonisk sjømålsmissil med et 200–250 kilogram (440–550 lb) stridshode. Det blir avfyrt vertikalt fra en rampe ved hjelp av en hjelperakett med fast drivstoff for første akselerasjon, deretter bruker missilet væske-drivstoff ramjet for vedvarende krysserfart på Mach 2,5. Oniks/Yakhont har skuddvidde som varierer fra 120–300 kilometer (75–186 mi; 65–162 nmi) med en lav-lav eller høy-lav fluktbane. Missilet bruker satellittnavigasjon på den første etappen og aktiv radarstyring når det nærmer seg målet. Missilet kan fly til høyde på 14 000 meter før nedstigning til havet med skimminghøyde på 5 m på den siste etappen.


== Operativ historie ==
2. mars 2011 ble det rapportert at Russland ville plassere systemet på Kurilene i Østre militærdistrikt. Utplassering ble endeleg gjennomført i 2016.
15. mars 2015, ble det rapportert at Russland hadde utplassert systemet på Krim.
I 2016 ble systemet tilført 536. kystartilleribrigade i OSK Nord.
Russland rapporterte 15. november 2016 at det var deployert K-300P Bastion-P-system til Syria, der det ble avfyrt Oniksmissiler mot landmål som en del av den russiske militære intervensjonen i Syria. Dette demonstrerte at missilet også kan brukes mot landmål, noe som tidligare ikke var internasjonalt kjent. P-800 bruker en kombinasjon av autopilot, treghetsnavigasjon, en radiohøydemåler for midt-kurs og en monopuls dual-modus aktiv/passiv søker for terminalstyring. Modifisert programvare i Bastions styringssystem gjør at missilet kan treffe stasjonære landmål ved hjelp av forhåndsprogrammerte koordinater. 


== Varianter ==
K-300P - TLF variant, LACM eller AShM, som blir hovedsakelig brukt som mobilt kystartilleri.
K-300 - silobasert versjon - beskyttelse av faste installasjoner.
Bastion E - eksportversjon av kystartilleri.


== Operatører ==


=== Aktuelle operatører ===
Mal:RUSMal:Navy- og kystrakett-styrker
Mal:VIE - kjøpte to system i tidlig 2011
Mal:SYR - kjøpte to system


== Referanser ==


== Eksterne lenker ==
"Bastion" - lanseringen. Videoen.
Notochodaeus

Notochodaeus er en slekt av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent.


== Utseende ==
Små til middelsstore (gjerne ca. 7 millimeter), gulbrunlige biller uten metallglans, gjerne med mørkere (brunsvarte) tegninger. Kroppen er nokså bred og hvelvet. Antennene er 9-leddete, fløyelsaktig hårete, de tre ytterste leddene danner en klubbe. Oversiden er tett kledt med middels lange hår, dekkvingene har fine punktstriper.


== Levevis ==
Veldig lite er kjent om deres biologi.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Ochodaeidae Mulsant & Rey, 1871
Underfamilien Ochodaeinae Mulsant & Rey, 1871 – vidt utbredt
Gruppen Ochodaeini Mulsant & Rey, 1871
Slekten Notochodaeus Nikolajev, 2005
Notochodaeus eliotti Huchet, 2014
Notochodaeus formosanus (Kurosawa, 1968)
Notochodaeus grandiceps (Fairmaire, 1897)
Notochodaeus interruptus (Kurosawa, 1968)
Notochodaeus lanyuensis Ochi, Masumoto & Li, 2006
Notochodaeus lutescens (Westwood, 1852)
Notochodaeus maculatus (Waterhouse, 1875)
Notochodaeus masumotoi Ochi, Kon & Kawahara, 2011
Notochodaeus mindanaoensis Huchet, 2014
Notochodaeus pictus (Westwood, 1852)
Notochodaeus sakaii Ochi, Masumoto & Li, 2006


== Eksterne lenker ==
Notochodaeus – detaljert informasjon på Wikispecies 
Oversikt over artene
Bilde av Notochodaeus sp.
Bilder av en del av artene (litt nede på siden)
Cucochodaeus

Cucochodaeus er en slekt av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent. Slekten omfatter bare én kjent art.


== Utseende ==
En liten, oval, hårete, gulbrun bille. Kjevene (mandiblene) er framskytende, men ikke spesielt store. Hodet er omtrent dobbelt så bredt som langt, med rundet, framskytende "snute" (clypeus) og rundede fasettøyne. Antennene ender i en nokså stor, rundet klubbe som består av tre ledd. Pronotum er rundet med tvert avkuttet forkant og avrundet bakkant, nær dobbelt så bredt som langt. Dekkvingene er nesten jevnbrede, avrundede bak, med rader av grove punkter og ellers fint og tett punktert. Forbeina er kraftige, mellom- og bakbeina nokså slanke, med lange sporer på bakleggene.


== Levevis ==
Veldig lite er kjent om artens biologi, men den lever i ørkenområder.


== Utbredelse ==
Arten har en ganske begrenset utbredelse i det sørvestlige Nord-Amerika (California, Arizona og det nordvestlige Mexico).


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Ochodaeidae Mulsant & Rey, 1871
Underfamilien Ochodaeinae Mulsant & Rey, 1871 – vidt utbredt
Gruppen Ochodaeini Mulsant & Rey, 1871
Slekten Cucochodaeus Paulsen, 2007
Cucochodaeus sparsus (LeConte, 1868)


== Kilder ==
Generic Guide to new World Scarab Beetles - Cucochodaeus [1]


== Eksterne lenker ==
(en) Cucochodaeus i Global Biodiversity Information Facility 
(en) Cucochodaeus hos ITIS 
(en) Cucochodaeus hos NCBI 
Cucochodaeus – detaljert informasjon på Wikispecies 
Oversikt over artene
Arvid Kleven

Arvid Parly Kleven (født 29. november 1899 i Trondheim, død 23. november 1929 i Oslo) var en norsk komponist og fløytist.


== Biografi ==
Kleven studerte fløyte i Kristiania under Axel Andersen og musikkteori under Gustav Lange. Fra 1919 var han fløytist i Nationaltheaterets orkester, og senere ble han solofløytist i Orkesteret av det Filharmoniske Selskap i Kristiania. Han har komponert en symfoni, en symfonisk fantasi, en symfonisk dikt, orkestralt forspill, kammermusikkverker, klaverstykker og sanger.


== Verker ==
1917: Vikingtog, mars for piano
1920: Dæmring for solo piano
1920: Vandliljer jeg et tjern
1920: Poema for Cello og Piano
1921: Appassionato for solo piano
1922: Poeme for Lisenser og Piano
1922: Til historiske bilder for piano
1922: Lotusland for orkester
1922: Å Aquareller for orkester
Clair De Lune
Regnbueøen
1922: Valse Mignonne for kammerorkester
1922: Canzonetta for Fiolin og Piano
1923: Skogens Søvn for orkester
1923: Der Wald Sove for orkester
1924: Sonate 1 for Fiolin og Piano
1925: Fiolinsonate
1925: 3 Sange for Sopran og Piano
1925: Piano Trio for fiolin, cello og piano eller to fagott og piano
1926: Symfonisk Fantasi
1926: 3 Sange for Sopran og Piano
1927: Sinfonia Libera I Grunn Parte
1928: Les Preludier, zwei Präludien for piano


== Referanser ==


== Eksterne lenker ==
(en) Arvid Kleven på MusicBrainz
Xenochodaeus

Xenochodaeus er en slekt av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent.


== Utseende ==
Små, ovale, korthårete, rødbrune til kastanjebrune biller. Kjevene (mandiblene) er framskytende, men ikke spesielt store. Hodet er omtrent dobbelt så bredt som langt, rundet foran og med rundede fasettøyne. Antennene ender i en nokså stor, rundet klubbe som består av tre ledd. Pronotum er rundet, nær dobbelt så bredt som langt. Dekkvingene er noe rundede og hvelvede, avrundede bak, med rader av grove punkter og ellers fint og tett punktert. På bakkroppen har de en markert fure midt på det nestsiste ryggleddet (propygidium). Forbeina er kraftige, mellom- og bakbeina nokså slanke, med lange sporer på bakleggene.


== Levevis ==
Lite er kjent om artenes biologi.


== Utbredelse ==
Slekten er utbredt i det sørligste Canada, over så godt som hele USA bortsett fra Alaska, og i det nordlige Mexico.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Ochodaeidae Mulsant & Rey, 1871
Underfamilien Ochodaeinae Mulsant & Rey, 1871 – vidt utbredt
Gruppen Ochodaeini Mulsant & Rey, 1871
Slekten Xenochodaeus Paulsen, 2007
Xenochodaeus americanus (Westwood, 1852)
Xenochodaeus luscinus (Howden, 1968)
Xenochodaeus musculus (Say, 1835)
Xenochodaeus planifrons (Schäffer, 1906)
Xenochodaeus simplex (LeConte, 1854)
Xenochodaeus ulkei (Horn, 1876)


== Kilder ==
Generic Guide to new World Scarab Beetles - Xenochodaeus [1]


== Eksterne lenker ==
(en) Xenochodaeus i Global Biodiversity Information Facility 
(en) Xenochodaeus hos ITIS 
(en) Xenochodaeus hos NCBI 
Xenochodaeus – detaljert informasjon på Wikispecies 
Oversikt over artene
bugguide.net - bildegalleri over artene
Gauchodaeus

Gauchodaeus er en slekt  av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Slekten omfatter bare én kjent art.


== Utseende ==
En middelsstor (ca. 5,5 - 6 millimeter), avlang, noe blank, fint hårete, rødbrun skarabide. Kjevene (mandiblene) stikker litt ut foran hodet, men mindre enn hos de fleste andre Ochodaeidae. Hodet er rundet, omtrent en og en halv gang så bredt som langt. Oversiden er fint og tett punktert, kledt med fine, korte hår. Antennene består av ti ledd, de tre ytterste danner en hårete klubbe. Pronotum er nær dobbelt så bredt som langt, rundet med tvert avskåret forkant. Dekkvingene er avlange, med markerte punkstraiper, forøvrig nokså tett punkterte. Beina er forholdsvis korte og kraftige.


== Levevis ==
Arten lever i tørre, litt høytliggende områder. Forøvrig er nesten ingenting kjent om biologien.


== Utbredelse ==
Arten er bare funnet i provinsen Neuquén i det vestlige Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Ochodaeidae Mulsant & Rey, 1871
Underfamilien Chaetocanthinae Scholtz, 1988 – Afrika og vestlige Nord-Amerika
Gruppen Synochodaeini Scholtz, 1988
Slekten Gauchodaeus Paulsen & Ocampo, 2012
Gauchodaeus patagonicus Paulsen & Ocampo, 2012


== Kilder ==
M.J. Paulsen og F.C. Ocampo (2012) The Ochodaeidae of Argentina (Coleoptera, Scarabaeoidea).  ZooKeys 174: 7-30. [1]
Generic Guide to New World Scarab Beetles - Gauchodaeus [2]


== Eksterne lenker ==
(en) Gauchodaeus i Global Biodiversity Information Facility 
Gauchodaeus – detaljert informasjon på Wikispecies
Proculejus

Proculejus er en slekt av store, tropiske, biller som lever i død ved. De tilhører familien Passalidae.


== Utseende ==


== Levevis ==


== Utbredelse ==
Slekten er utbredt i Mellom-Amerika (Mexico, Guatemala).


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae
Underfamilien Passalinae Leach, 1815
Stammen Proculini
Slekten Proculejus Kaup, 1868
Proculejus acapulcae Kuwert, 1897
Proculejus brevis (Truqui, 1857)
Proculejus ganglbaueri Kuwert, 1896
Proculejus hirtus (Truqui, 1857)
Proculejus nudicostis Bates, 1889
Proculejus obesus (Bates, 1886)
Proculejus pubicostis Bates, 1886
Proculejus sartorii Kaup, 1868
Proculejus truquii Kaup, 1868


== Eksterne lenker ==
(en) Proculejus i Encyclopedia of Life 
(en) Proculejus i Global Biodiversity Information Facility 
(en) Proculejus hos NCBI 
Proculejus – detaljert informasjon på Wikispecies Generic Guide to New World Scarab Beetles(på engelsk):[1]
Union des démocrates et indépendants

Union des démocrates et indépendants, UDI er et fransk politisk parti, stiftet 18. september 2012,  av Jean-Louis Borloo. Partiet utgikk fra en gruppe med samme navn, i Frankrikes nasjonalforsamling. Etableringen skjedde etter parlamentsvalget i Frankrike i 2012. UDI blir plassert som et sentrum-høyreparti i det politiske landskapet, med pro-europeiske standpunkter. Jean-Christophe Lagarde ble valgt som ny leder i 2014.


== Referanser ==
The Mysterious Pilot

The Mysterious Pilot  er en kinofilmserie på femten episoder fra 1937, produsert av Columbia.
Filmserien er basert William Byron Mowerys bok med samme navn, og handler om den rekordsettende flyveren Frank Hawks. Dette var Columbias andre serieproduksjon.


== Handling ==
Carter Snowden, som snart skal gifte seg med Jean McNain, står anklaget for drap. Når anklageren hans også blir myrdet, flykter Jean fra toget hun sitter på, og reiser inn i de dype skogene i Canada. Snowden sender en livvakt for å finne Jean, som appellerer til kaptein Jim Down fra Royal Canadian Mounted Police for å be om hjelp.
Sammen med vennene «Kansas» og Luke (spilt av Yakima Canutt) forsøker Jim å skjule Jean. <mrn Snowden sporer opp Jean. Han forsøker å lokke henne til flyet sitt, ved å fortelle henne at Jim er skadd og trenger henne.


== Skuespillere ==
Frank Hawks som kaptein Jim Down
Dorothy Sebastian som Jean McNain
Esther Ralston som Vivian McNain
Rex Lease som «Kansas» Eby
Guy Bates Post som Bergelot
Kenneth Harlan som Carter Snowden
Yakima Canutt som Indian Luke
George Rosener som Fritz
Clara Kimball Young som Martha, Fritz's kone.
Frank Lackteen som Yoroslaff, en håndlanger.
Harry Harvey som Cardigan, en håndlanger.
Tom London som Kilgour, en håndlanger.
Bob Walker som Boyer.
Ted Adams som Carlson.


== Referanser ==


== Eksterne lenker ==
(en) The Mysterious Pilot på Internet Movie Database 
(nl) The Mysterious Pilot på MovieMeter 
(en) The Mysterious Pilot på AllMovie
Frida Fredrikke Waaler Wærvågen

Frida Fredrikke Waaler Wærvågen (født 17. august 1988 i Horten) er en norsk cellist.


== Biografi ==
Wærvågen startet sin musikalske karriere i en alder av fem år på den lokale musikk-skolen i Horten. Fra ti års alder har hun studert ved Barratt Due musikkinstitutt, der hun studerte cello under Professor Aage Kvalbein. Senere startet hun på Norges musikkhøgskole, hvor hun studerte under Professor Truls Mørk. Gjennom mange år har hun studert ved Royal College of Music under Professor Frans Helmerson, og Professor Torleif Thedéen ved Edsberg Castle.Fra hun var 11 år har hun mottatt en rekke internasjonale og nasjonale priser og stipender, som Young Musician i Tallinn, Antonio Janigro International Cello Competition i Poreč, Arve Tellefsens talentpris til en ung utøver fra Vestfold i 2005, RWE Dea Musikkstipend i 2010 og Wesselprisen fra Norske Selskab i 2015. Hun har gjort seg bemerket som solist med flere orkestre i inn- og utland, for eksempel med Oslo Filharmoniske Orkester, Kringkastingsorkesteret, Münchner Rundfunkorkester, Zürich Chamber Orchestra, Kaunas Filharmoniske og Gøteborg Symfoniorkester. I 2016 hun ble invitert med som solist, til Rosendal Chamber Music Festival. Sammen med pianist Ingrid Andsnes ble nominert til Spellemannprisen 2018 i klassen klassisk for albumet Metamorfose.Wærvågen har jobbet som en solo cellist i Royal Swedish Opera Orchestra i Stockholm, og er nå en freelance cellist basert i Oslo med mange engasjementer både som solo cellist med orkestre og som kammermusiker. Hun er også seksjonsleder i strengen orkesteret Ensemble Allegria. Hun spiller på en cello laget av Nicolas Lupot (1823).


== Diskografi ==


=== Solo-album ===
2015: Bartok, Haydn, Shostakovich; Ensemble Allegria (Volt 22)
2018: Metamorfose (Lawo Classics), with Ingrid Andsnes


=== Samarbeid ===
Med Birgitte Stærnes og Helge Kjekshus2012: Johan Halvorsen: Kammermusikk (MTG Musikk)Med Captain Gone2012: A Hundred Nights Like This (Nordic Records)Med Kjell Mørk Karlsen2014: Karlsen: Meditatio (Aurora Musikk)Med Anneli Drecker2017: Revelation For Personal Use (Rune Grammofon)


== Referanser ==


== Eksterne lenker ==
(en) Offisielt nettsted 
(en) Frida Fredrikke Waaler Wærvågen på MusicBrainz 
(en) Frida Fredrikke Waaler Wærvågen på AllMusic
Med 10 cent i lomma

Med 10 cent i lomma (originaltittel Sullivan's Travels) er en amerikansk komedie fra 1941, skrevet og regissert av Preston Sturges. Det er en satirisk fortelling med Joel McCrea og Veronica Lake i hovedrollene. Den engelske originaltittelen Sullivan's Travels er en referanse til Jonathan Swifts roman Gullivers reiser, som i likhet med Med 10 cent i lomma handler om å oppdage nye sider ved seg selv.
Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 61. beste spillefilm fra USA på listen «AFI's 100 Years...100 Movies». Det amerikanske filminstituttet kåret den også til tidenes 39. beste komedie fra USA og tidenes 25. beste inspirerende spillefilm fra USA. Fagforeningen Writers Guild of America (WGA) har i tillegg kåret Sturges' manuskript til historiens 29. beste filmmanus.


== Handling ==
John Lloyd Sullivan (Joel McCrea) er en ung og rik filmregissør som er lei av å regissere forutsigbare komedier, og han ber produsenten sin om å få lage en film med mening og budskap. Han ønsker å regissere en film om samfunnsaktuelle problemer, som skal hete O Brother, Where Art Thou. Produsenten forteller ham at han ikke kjenner til problemene han snakker om. Sullivan drar ut i verden med kun ti cent i lomma for å få erfaring, og det tar ikke lang tid før han må konfrontere virkeligheten. Han ender etter hvert opp i fengsel hvor han får høre av fangene at det de verdsetter mest er en god latter.


== Medvirkende ==
Joel McCrea som John L. Sullivan
Veronica Lake som jenta
Robert Warwick som Mr. Lebrand, Sullivans produsent
William Demarest som Mr. Jonas
Franklin Pangborn som Mr. Casalsis
Porter Hall som Mr. Hadrian
Byron Foulger  som Mr. Johnny Valdelle
Margaret Hayes som sekretær
Robert Greig som Burrows, Sullivans butler
Eric Blore som Sullivans sjåfør
Torben Meyer som legen
Georges Renavent som Old tramp


== Referanser ==


== Eksterne lenker ==
(en) Med 10 cent i lomma på Internet Movie Database 
(no) Med 10 cent i lomma hos Filmfront 
(sv) Med 10 cent i lomma i Svensk Filmdatabas 
(da) Med 10 cent i lomma i Danmark Nationale Filminstitut 
(fr) Med 10 cent i lomma på Allociné 
(nl) Med 10 cent i lomma på MovieMeter 
(en) Med 10 cent i lomma på AllMovie 
(en) Med 10 cent i lomma på Turner Classic Movies 
(en) Med 10 cent i lomma på Rotten Tomatoes 
(en) Med 10 cent i lomma på Box Office Mojo
Trekongemøtet 1914

Trekongemøtet 1914 var et møte 18.–19. desember 1914 mellom de tre skandinaviske kongene Christian X av Danmark, Håkon VII av Norge og Gustaf V av Sverige. De ble samlet sammen med sine utenriksministre Scavenius, Wallenberg og Ihlen på lensresidensen i Malmö i Sverige for samtaler etter utbruddet av første verdenskrig 28. juli samme år. Den svenske og norske kongen ankom med tog fra henholdsvis Stockholm og Oslo, mens den danske kongen kom over Øresund med marinefartøyet Heimdal. I tillegg til middager og høytidelige taler var det forhandlinger om økonomiske og folkerettslige spørsmål som hadde med krigen å gjøre. Et resultat ble at man bekreftet enighet om nøytralitetslinjen.


== Andre trekongemøter ==


== Referanser ==


== Eksterne lenker ==
Trekongemøtet hos Store norske leksikon
Lance Stroll

Lance Stroll (født 29. oktober 1998 i Montreal i Quebec i Canada) er en canadisk-belgisk racerfører. I 2016 vant han det europeiske Formel 3-mesterskapet. I 2017 gjorde han sin debut i Formel 1 for Williams. Fra 2019 kjører han for Racing Point.Han tok sin første pole position under Tyrkias Grand Prix 2020.


== Resultater ==


=== Karriereoversikt ===


=== Fullstendige Formel 1-resultater ===
Se også: Forklaring på F1-resultaterNoter til tabellene:† - Føreren brøt løpet, men ble klassifisert ettersom han hadde fullført over 90% av løpsdistansen.P - pole position.* - Sesongen pågår.


== Referanser ==


== Eksterne lenker ==
(en) Offisielt nettsted 
(en) Lance Stroll – kategori av bilder, video eller lyd på Commons 
(de) Lance Stroll – Munzinger Sportsarchiv 
(en) Lance Stroll – racing-reference.info 
(en) Lance Stroll – Driver Database 
(es) Lance Stroll – as.com
Skyting under Sommer-OL 1912 – 300 m rifle

300 m rifle for menn under Sommer-OL 1912 i Stockholm ble arrangert i juli 1912 på Stockholms stadion .


== Resultater ==


== Referanser ==
Skyting under Sommer-OL 1912 – 300 m rifle, lag

300 m rifle, lag for menn under Sommer-OL 1912 i Stockholm ble arrangert i juli 1912 på Kaknäs .


== Resultater ==


== Referanser ==
Skyting under Sommer-OL 1912 – 600 meter frigevær

600 meter frigevær for menn under Sommer-OL 1912 i Stockholm ble arrangert i juli 1912 på Kaknäs .


== Resultater ==


== Referanser ==
Skyting under Sommer-OL 1912 – 300 m armégevær, tre stillinger

300 m armégevær, tre stillinger for menn under Sommer-OL 1912 i Stockholm ble arrangert i juli 1912 på Kaknäs .


== Resultater ==


== Referanser ==
Skyting under Sommer-OL 1912 – Armégevær, lag

Armégevær, lag for menn under Sommer-OL 1912 i Stockholm ble arrangert i juli 1912 på Kaknäs .


== Resultater ==


== Referanser ==
Kompanihuset

Kompanihuset (dansk: Kompagnihuset) er en bygning i Kompanigatan tett på Malmø rådhus. 


== Historie ==
Huset ble oppført på slutten av 1520-tallet og var formentlig opprinnelig ment som en søgningegård, det vil si en adelsmanns gård som han brukte under besøk i byen. Innen huset sto ferdig kom det i det danske handelskompanis eie hvoretter det ble omgjort til et gildehus. Hertil ble det brakt dyre varer og holdt sammenkomster og fester. Kompanihuset er et av de best bevarte gildehus fra middelalderen i Norden.


== Bygningen ==
Den opprinnelige planløsning viser store likheter med Malmøhus slott, hvorfor det har vært spekulert i om Kompanihusets byggherre også har vært innblandet i byggingen av slottet. Bygningen består av kjeller, to etasjer og loft. Murene er av tegl og hviler på store natursten. Den østre gavlen og nordre langside er frittstående, mens den vestre gavlen er delvis dekket av et to-etasjes hus. Søndre langside er helt dekket av en høy brannmur. Av tidlig interiør finnes to peiser fra 1600-tallet. Den ene bærer huseiernes initialer for Willum Efvert Dichmand og hustru  Karine Pedersdatter, og er satt opp på 1630-tallet. Den andre peisen har to konsollstener med to uthuggede indianerhoder. 
På 1690-tallet overgikk gården til den svenske krone og ble kalt Kungshuset. Heretter fungerte bygningen som magasin, helt til den på 1970-tallet ble restaurert. Her ble blant annet trappetårn og trappegavler gjenskapt. Kompanihuset eies av Malmö by og utleies til forsamlinger og ustillinger m.m.


== Referanser ==
Barkald

Barkald er et bygdelag lengst syd i Alvdal kommune, det er den minste kretsen i kommunen. Stedet er mest kjent for naturformasjonen Jutulhogget, som ligger øst for bygda, mellom Østerdalen og Tylldalen. Den eldste gården i grenda ble etablert i 1693.Barkald stasjon på Rørosbanen ble åpnet i 1878 og lagt ned i 2002. Barkald poståpneri ble etablert på stasjonen i 1884, og nedlagt i 1985.Bygda hadde egen skole fra 1892, tidligere hørte den til Strand krets. Barkald skole ble nedlagt i 1943, og skolekretsen slått sammen med Strand.


== Referanser ==
Sundli kraftverk

Sundli kraftverk er et vannkraftverk ved Fannrem i Orkland kommune i Trøndelag.
Det er et elvekraftverk som utnytter et fall på 207 meter i Jamtåsbekken.
Installert effekt er 1,35 MW fra en peltonturbin. Årsproduksjon er 5 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase